Džamija Gornje Kolibe

Džamija Gornje Kolibe se nalazi u naselju Gornje Kolibe kod Broda. Izgrađena je nekada u 19. stoljeću, a srušena je tokom rata u Bosni i Hercegovini, 1992.

 Historija 
Džamija u Gornjim Kolibama postojala je po dostupnim podacima u 19. stoljeću. Bila je to mala džamija sa drvenom munarom. Dograđivana je značajnije dva puta. Jednom je to bilo između dva svjetska rata, a drugi put 1968. godine. 
lijevo|mini|220x220piksel|Džamija Gornje Kolibe, noću sa upaljenim kandiljima
Godine 1992. džamiju su eksplozivom srušile snage Vojske Republike Srpske. Obnova džamije na istom mjestu otpočela je 2002. godine da bi nova džamija bila završena 2. augusta 2008. godine.http://www.dzamije.info/index.php?p=objekte&f=show&id=1755

Džamija ima osnovne dimenzije 15 x 13 m, sa dodatkom portalne verande sa sedam lukova. Krov džamije je kupolni i sastoji se od velike osammetarske centralne kupole, obložene bakrom, kao i od tri manje kupole, promjera 3m, također obložene bakrom. Na portalnoj verandi izgrađene su još tri kupole. Unutrašnji dio džamije sastoji se od centralnog molitvenog prostora, učionice, biblioteke, predvorja i sanitarnog dijela.

Mihrab, minber i ćurs obloženi su granitom. Minaret džamije visok je 42 m i ima tri šerefeta. U dvorištu džamije izgrađen je šadrvan, a pored ulazne kapije hair česma. Džamija je smještena u samom centru naselja. U haremu džamije nalazi se i lokalno mezarje.

 Reference 

 Vanjski linkovi 

 https://www.muftijstvobanjalucko.ba/obiljezena-17-godisnjica-od-otvorenja-dzamije-u-dzematu-kolibe-gornje/

G